शिवालिक खेत्तरै दे करसान ते अपने गजारे आस्तै गै डगर रक्खादे न तां जे परवार आस्तै दुद्ध होई जा ते करसानी आस्तै हल्लै दी जोग बनी जा की जे इस लाकै करसानी गै बुनियादी पेशा बनी गेदा। भिरी बी अजें तोड़ी बाफर दुद्ध इन्नां होई जंदा जे दुद्ध-पनीर नग्गरै च बी जार्दी ऐ। पधारी दे लाकै ते ट्रैक्टर मशीनां आई जाने करी पशुपालन खासा गै घटी गेदा ऐ। किश करसान अपने परवारै दे दुद्ध आस्तै बिच्च-बिच्च मैह् जां जरसी नसल दी गो पालदे, जिस करी उंदा दुद्ध ग्रां च बी बिकी जंदा ते बाफर नग्गरें च बी जंदा उठी।